Forslag til RÅDETS AFGØRELSE om forlængelse af gyldigheden af afgørelse 2012/96/EU /* COM/2013/0543 final - 2013/0261 (NLE) */





BEGRUNDELSE Ved Rådets afgørelse 2012/470/EU af 7. august 2012 blev gyldigheden af Rådets afgørelse 2012/96/EU forlænget til den 20. august 2013, og anvendelsen af de relevante foranstaltninger, der er fastlagt i afgørelse 2012/148/EF, blev suspenderet. Da det er uvist, hvornår der præcist vil blive afholdt valg i Zimbabwe i overensstemmelse med den globale politiske aftale, og da de relevante foranstaltninger skal revideres umiddelbart efter valget, foreslås det Rådet at forlænge gyldighedsperioden for Rådets afgørelse 2012/96/EU med seks måneder ved at vedtage vedlagte forslag. 2013/0261 (NLE) Forslag til RÅDETS AFGØRELSE om forlængelse af gyldigheden af afgørelse 2012/96/EU RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, der blev undertegnet den 23. juni 2000 i Cotonou[1] ("Cotonouaftalen") og revideret i Ouagadougou i Burkina Faso den 22. juni 2010[2], særlig artikel 96, under henvisning til den interne aftale om de foranstaltninger, der skal træffes, og de procedurer, der skal følges ved gennemførelse af AVS-EF-partnerskabsaftalen[3], særlig artikel 3, under henvisning til forslag fra Europa-Kommissionen, og ud fra følgende betragtninger: (1) Ved afgørelse 2002/148/EF blev konsultationerne med Republikken Zimbabwe i henhold til artikel 96, stk. 2, litra c), i Cotonouaftalen afsluttet, og der blev truffet relevante foranstaltninger. Disse foranstaltninger er siden da blevet tilpasset, og anvendelsesperioden er blevet revideret hvert år. (2) For at vise Unionens fortsatte vilje til den politiske proces i henhold til den globale politiske aftale besluttede Rådet den 7. august 2012 at forlænge gyldigheden af afgørelse 2012/96/EU og at suspendere anvendelsen af de relevante foranstaltninger, som begrænser samarbejdet med Zimbabwe i henhold til artikel 96 i Cotonouaftalen, i en periode på 12 måneder. (3) I overensstemmelse med Rådets aftale om at revidere foranstaltningerne umiddelbart efter, at der er blevet afholdt valg i Zimbabwe i overensstemmelse med den globale politiske aftale, bør afgørelse 2012/96/EU udvides, mens de relevante foranstaltninger forbliver suspenderet. (4) Den Europæiske Union kan til enhver tid revidere denne afgørelse — VEDTAGET DENNE AFGØRELSE: Artikel 1 Gyldigheden af afgørelse 2012/96/EU og de relevante foranstaltninger heri forlænges hermed indtil den 20. februar 2014. Dog forbliver anvendelsen af de relevante foranstaltninger suspenderet. De relevante foranstaltninger skal løbende revideres og anvendes igen, hvis situationen i Zimbabwe forværres alvorligt. Sådanne foranstaltninger skal i alle tilfælde revideres seks måneder efter denne afgørelses ikrafttræden. Artikel 2 Denne afgørelse træder i kraft på dagen for vedtagelsen. Den offentliggøres i Den Europæiske Unions Tidende. Udfærdiget i Bruxelles, den […]. På Rådets vegne Formand [1] EFT L 317 af 15.12.2000, s. 3. [2] EUT L 287 af 4.11.2010, s. 3. [3] EFT L 317 af 15.12.2000, s. 376, ændret ved EUT L 247 af 9.9.2006, s. 48.